SA Laaste in die Wêreld met Wiskunde, Wetenskap en Lees SA Laaste in die Wêreld met Wiskunde, Wetenskap en Lees
SA Laaste in die Wêreld met Wiskunde, Wetenskap en Lees
Hierdie rubriek is gepos op MaroelaMedia.co.za op 13 Junie 2017:
Dankie vir jou epos en omgee vir die kinders.
Die laaste TIMSS-studie is in 2015 gedoen, en meer as 580,000 studente in 57 lande het daaraan deelgeneem.
Jaar Wiskunde rang Wetenskap rang
1995 Laaste Laaste
1999 Laaste Laaste
2003 Laaste Laaste
2007 Nie deelgeneem Nie deelgeneem
2011 Tweede laaste Laaste
2015 Tweede laaste Laaste
As mens kyk na die range lyk dit eintlik of Suid-Afrikaanse leerders se wiskunde verbeter het sedert 2003: ons het opgeskuif van “laaste” tot “tweede laaste”. Díe uitslae is egter ‘n wanvoorstelling. Omdat die TIMSS-assessering as te moeilik beskou word vir die standaard wat deur Suid-Afrika se onderwysstelsel aangebied word, is die gr. 4-toetse in 2011 en 2015 deur gr. 5-leerders gedoen en die gr. 8-toetse deur gr. 9-leerders!
Leonie, ek kan dus nie met sekerheid vir jou sê of daar ’n agteruitgang in terme van skoolkinders se lees en wiskunde is nie. Kyk weer na die uitslae van die TIMSS-studie – Suid Afrika was al in 1995 laaste. Al waaroor ons seker kan wees is dat dit akademies sleg met ons kinders gaan, as ons hulle meet aan internasionale standaarde.
Jy vra vervolgens wat jy kan doen om die kinders te help? Leonie, as net die helfte van alle opvoeders — ouers sowels as onderwysers — saamwerk, sal ons ’n wesentlike verskil kan maak. En dit kan begin by my en jou. Ons hoef ook nie die wiel te herontwerp nie, want daar is baie lande waarby ons kan leer. Ons gesels dus volgende week verder en kyk na lesse wat ons, ter wille van ons kinders en hulle toekoms, kan leer by die PIRLS- en TIMSS-studie se top-presterende lande.
Is jy bekommerd oor jou kind se skoolprestasie? Stuur jou vrae aan [email protected] Probeer om soveel moontlik besonderhede te verskaf, sowel as jou kind se ouderdom en graad. Gebruik jou eie naam of ‘n skuilnaam as jy verkies om jou identiteit geheim te hou.
Statistieke Lees Suid-Afrika
Statistieke Wetenskap Suid-Afrika
Statistieke Wiskunde Suid-Afrika
0 Responses on SA Laaste in die Wêreld met Wiskunde, Wetenskap en Lees"